謁聖林（題擬）
作者：無名氏
朝代：唐

paragraphs: 靈光殿古生秋草，曲阜城荒噪晚鵶。
惟有孔林殘照裏，至今猶屬仲尼家。
（見宋孔傳《東家雜記》卷下。
）（〖1〗《東家雜記》謂有唐以來謁林者必一一賦詩，而以此詩最爲絕唱。
孔宗翰幼時已聞人誦此詩，或云一詩僧留題，竟不知誰氏之作。
今按：此詩在蒱初既已流傳則當爲唐五代人作。
從詩意看，不會晚於宋初崇儒之際。
故敢入。
）。